KOMMISSIONENS FORORDNING (EF) Nr. 780/97 af 29. april 1997 om ydelse af udligningsgodtgørelse til producentorganisationerne for tunfisk leveret til forarbejdningsindustrien i perioden 1. juli til 30. september 1996

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter (1), senest ændret ved forordning (EF) nr. 3318/94 (2), særlig artikel 18, stk. 6, og

ud fra følgende betragtninger:

Udligningsgodtgørelsen som omhandlet i artikel 18 i forordning (EØF) nr. 3759/92 tildeles på visse betingelser til EF's tunfiskproducentorganisationer for de mængder tunfisk, der leveres til forarbejdningsindustrien i det kalenderkvartal, som priskonstateringerne omfatter, såfremt den kvartalsvise gennemsnitlige salgspris på EF-markedet og prisen franko grænse, i givet fald forhøjet med den udligningsafgift, der gælder herfor, på samme tid er lavere end 91 % af EF-producentprisen for den omhandlede vare;

ved en analyse af situationen på EF-markedet blev det konstateret, at for gulfinnet tun +10 kg, var både den kvartalsvise gennemsnitlige markedspris og prisen franko grænse, der er omhandlet i artikel 18 i forordning (EØF) nr. 3759/92, i perioden 1. juli til 30. september 1996 lavere end 91 % af den gældende EF-producentpris, som er fastsat ved Kommissionens forordning (EF) nr. 2818/95 af 30. november 1995 om fastsættelse for fangstsæsonen 1996 af Fællesskabets producentpris for tunfisk til industriel fremstilling af varer henhørende under KN-kode 1604 (3);

de mængder, for hvilke der kan ydes udligningsgodtgørelse efter artikel 18, stk. 1, i forordning (EØF) nr. 3759/92, må for det pågældende kvartal under ingen omstændigheder overstige de i stk. 3 i samme artikel nævnte grænser;

de mængder, der i løbet af det pågældende kvartal er solgt og leveret til forarbejdningsindustrien på EF's toldområde, er for den pågældende art mindre end gennemsnittet af de mængder, der blev solgt og leveret i samme kvartal i de tre sidste fangstsæsoner; da kvartalets mængder ikke overstiger de grænser, der er fastsat i artikel 18, stk. 3, i forordning (EØF) nr. 3759/92, er den samlede sum af de mængder, der kan ydes godtgørelse for, lig med de mængder, der er solgt og leveret i kvartalet;

de mængder, som producentorganisationerne indberettede, fører til anvendelse af satserne for den godtgørelse, der ydes hver producentorganisation, jf. artikel 18, stk. 4, i forordning (EØF) nr. 3759/92; fordelingen af de støtteberettigede mængder pr. sats bør fordeles mellem producentorganisationerne i forhold til deres respektive produktion i samme kvartal i fangstsæsonerne 1993-1995;

det bør derfor besluttes, at der skal ydes udligningsgodtgørelse for de pågældende varer for perioden 1. juli til 30. september 1996;

den udløsende begivenhed for retten til udligningsgodtgørelse og den nøjagtige dato for beregning af betalingerne bør fastsættes nærmere;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

Den i artikel 18 i forordning (EØF) nr. 3759/92 omhandlede udligningsgodtgørelse ydes for perioden 1. juli til 30. september 1996 for nedennævnte varer:

>TABELPOSITION>

Artikel 2

1. Den samlede mængde pr. art, for hvilken der kan ydes godtgørelse, er følgende:

- Gulfinnet tun + 10 kg: 15 579,195 tons.

2. De samlede mængder er fordelt på de berørte producentorganisationer som angivet i bilaget.

Artikel 3

De transaktioner, der skal tages i betragtning ved fastlæggelsen af retten til godtgørelse, er salg, hvis fakturaer er dateret i det pågældende kvartal, og som er lagt til grund for beregningen af den månedlige gennemsnitssalgspris, der er nævnt i artikel 7, stk. 1, litra b i Kommissionens forordning (EØF) nr. 2210/93 (4).

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. april 1997.

På Kommissionens vegne

Emma BONINO

Medlem af Kommissionen

(1) EFT nr. L 388 af 31. 12. 1992, s. 1.

(2) EFT nr. L 350 af 31. 12. 1994, s. 15.

(3) EFT nr. L 292 af 7. 12. 1995, s. 6.

(4) EFT nr. L 197 af 6. 8. 1993, s. 8.

BILAG

Fordelingen mellem producentorganisationerne af de mængder tunfisk, der kan ydes udligningsgodtgørelse for i perioden 1. juli til 30. september 1996, jf. artikel 18, stk. 4, i forordning (EØF) nr. 3759/92, med angivelse af mængderne for de forskellige godtgørelsesprocentsatser

>TABELPOSITION>